# 

|  |
| --- |
| Кредитнинг тўлиқ қиймати  йиллик  \_\_\_  (\_\_\_\_\_\_\_\_\_\_\_\_\_\_\_\_\_\_\_\_) % |

**ИСТЕЪМОЛ КРЕДИТИНИ ТАҚДИМ ЭТИШ БЎЙИЧА**

**КРЕДИТ ШАРТНОМАСИ (маиший техника учун) № КД-20- \_\_\_\_\_\_\_**

\_\_\_\_\_\_\_\_\_\_\_\_\_\_\_ ш. \_\_\_\_\_\_\_\_\_\_\_\_\_\_\_

Қуйида “Банк” деб аталаувчи АТБ «InfinBank» \_\_\_\_\_\_\_\_\_\_ йилдаги № \_\_\_\_\_\_-сонли Ишончнома асосида фаолият юритувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ шахсида, бир томондан, ва

қуйида “Қарз олувчи” деб аталувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (паспорт серияси \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ йилда \_\_\_\_\_\_\_\_\_\_\_\_\_\_\_\_\_\_\_\_\_\_\_\_ томонидан берилган), иккинчи томондан, мазкур Шартномани қуйидагилар ҳақида туздилар:

**1. ШАРТНОМА ПРЕДМЕТИ**

1.1. Кредитор Қарз олувчига мазкур Шартномада баён этилган шартларда, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ дан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сотиб олиш учун кредитдан фойдаланганлик учун амалдаги кредит қолдиғига ҳисобланадиган йиллик \_\_\_\_% миқдорида фоизларни тўлаш шарти билан 24 ой муддатга \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм миқдорида миллий валютада кредитни тақдим этиш мажбуриятини олади.

1.2. **Истеъмол кредитининг тўлиқ қиймати миқдори (КТҚ):** йиллик \_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) %. Истеъмол кредитининг тўлиқ қиймати Ўзбекистон Республикаси қонунчилигига мувофиқ ҳисобланган бўлиб, қуйидагиларни ўз ичига олади:

|  |  |
| --- | --- |
| **Истеъмол кредити тўлиқ қийматининг ҳисоби**  \* КТҚ ҳисобига қуйидаги тўловларнинг барча ёки алоҳида турлари киритилиши мумкин | |
|  | Қарз олувчининг асосий қарз ва фоизлар бўйича тўловлари |
|  | Қарз олувчининг Банк фойдасига амалга оширадиган тўловлари, агар Қарз олувчининг шундай тўловлар бўйича мажбурияти мазкур Шартнома шартларидан келиб чиқса ва (ёки) агар кредит бериш шундай тўловларни амалга оширишга боғлаб қўйилган бўлса (гаров шартномасини нотариал расмийлаштириш бўйича харажатлар ҳамда бошқа харажатлар) |
|  | Қарз олувчининг банкка мижозларни жалб этиш, мижозлар томонидан кредит олиш учун тақдим этиладиган ҳужжатларни текшириш, банк мижозларидан кредитни узиш ҳисобига тўловлар ва ўтказмаларни қабул қилиш бўйича хизматларни кўрсатувчи ташкилотлар (воситачилар) фойдасига амалга оширадиган тўловлари. |
|  | Мижознинг шартнома бўйича мажбуриятларини таъминлайдиган ва гаров берувчининг фойдаланувида бўлган гаров шартномаси бўйича гаров предмети суғурта қилинганида, Қарз олувчининг суғурта ташкилотлари фойдасига амалга оширадиган тўловлари |
|  | Агар суғурта ҳодисаси юз берганида суғурта шартномаси бўйича банк фойда (наф) олувчи сифатида чиқса, қарз олувчининг суғурта ташкилоти фойдасига амалга оширадиган тўловлари |
|  | Кафолат (кафиллик) олгани учун Қарз олувчининг кафилга ҳамда гаровга бериладиган мулкни баҳолагани учун баҳоловчига тўлайдиган тўловлари |

1.3. Қарз олувчи мазкур шартноманинг ажралмас қисми ҳисобланган Кредитни сўндириш жадвалига (1-Илова) қатъий риоя қилган ҳолда асосий кредит суммасини ва у бўйича муддатли фоизларни тўлаш мажбуриятини олади. Фоизлар мазкур Шартноманинг 1.1-бандида кўзда тутилган бутун кредит муддати давомидаги амалдаги кредит қолдиғига ҳисобланади.

1.4. Кредит мазкур кредит шартномасининг шартларига мувофиқ товар харид қилишга пул маблағларини ўтказиш йўли билан берилади.

1.5. Қарз олувчи кредитдан фойдаланиш жараёнида кредитлаш тамойилларига, яъни муддатлилик, қайтаришлик, мақсадли характер, тўловлилик, таъминланганликка амал қилиш мажбуриятини олади.

1.6. Олинган кредитни ҳисобга олиш учун Банк Қарз олувчига № 14901 баланс рақамли ссуда ҳисоб рақамиини очади­­­­­­­­­­­­­­­­­­­­.

**2. Шартнома муддати**

2.1. Охирги траншни узиш муддати \_\_\_\_\_\_\_\_\_\_\_\_\_\_\_\_\_ й.

2.2. Шартноманинг амал қилиш муддати – Томонлар тарафидан мазкур Шартнома бўйича барча мажбуриятлар тўлиқ бажарилгунга қадар.

**3. Шартнома нархи**

3.1. Қарз олувчи Банкка кредитдан фойдаланганлик учун фоизлар ва воситачилик ҳақини тўлаш мажбуриятини олади:

3.1.1. Кредитдан фойдаланиш муддати доирасида (мазкур Шартномага 1-Иловада кўрсатилган кредитни сўндириш муддатлари келгунича) – йиллик \_\_\_\_(\_\_\_\_\_\_\_\_\_\_\_\_\_\_\_\_\_)%.

3.1.2. Мазкур Шартноманинг 4.2-бандида кўрсатилган кредитни қайтариш муддатлари бузилганида:

- мазкур Шартноманинг 3.1.1-бандида ўрнатилган фоиз ставкаси 1,5 бараварга ошади.

3.2. Кредитдан фойдаланганлик учун фоизлар Банк томонидан ҳақиқий кредит қолдиғига ҳисобланади.

3.3. Фоиз ставкаси тури (кераклиги белгилансин):

* ўзгармас □
* ўзгарувчи фоиз ставкаси □
  1. Кредитнинг асосий суммаси ва фоизларини тўлаш усули (кераклиги белгилансин):
* дифференциал □
* аннуитет □

**4. Ҳисоб-китоблар тартиби**

4.1. Банк мазкур Шартномада кўзда тутилган шартларда, кредитлаш мақсадида кўзда тутилган товарларни тўлашга Қарз олувчи томонидан тақдим этиладиган тўлов ҳужжатлари асосида ссуда ҳисобидан тўлаш йўли билан Қарз олувчига кредит тақдим этади. Тўлов қайси ҳужжатлар бўйича амалга оширилса, шу тўлов ҳужжатлари ва шартномалари Ўзбекистон Республикасининг амалдаги қонунчилигига мувофиқ расмийлаштирилиши керак. Ушбу шартларга амал қилинмаганида, Банк тўловни рад этишга ҳақли. Шунингдек Банк тўлов қайси шартнома асосида амалга ошириладиган бўлса, шу шартномага қўшимчалар ва ўзгартиришлар киритишни талаб қилиш ҳуқуқига эга.

4.2. Қарз олувчи берилган кредитни қуйида мазкур шартномага Иловада кўрсатилган жадвалга мувофиқ сўндиради.

4.3. Қарз олувчи Банкка кредитдан фойдаланганлик учун мазкур Шартноманинг 3-бўлимида белгиланган фоизларни ҳар ойда юқорида кўрсатилган жадвалга мувофиқ асосий қарзни сўндириш кунида тўлайди. Фоизлар ссуда ҳисобида акс этган тўловлар бўйича дебетлаш кунидан бошлаб ҳисобланади.

4.4. Агар фоизларни тўлаш ва асосий кредит суммасини сўндириш куни дам олиш ёки байрам кунига тўғри келса, унда тўлаш дам олиш ёки байрам кунларидан кейинги иш кунига кўчирилади.

4.5. Агар Қарз олувчи ссуда қарздорлигини мазкур Шартномада белгиланган муддатларда ўз вақтида сўндирмаса, Қарз олувчи мазкур Шартноманинг 3.1.2-бандига мувофиқ ссудадан фойдаланганлик учун фоизларни тўлайди.

4.6. Қарз олувчидан кредитнинг жорий тўлови учун кредитни қайтариш жадвалида белгиланган суммага нисбатан кўпроқ маблағ келиб тушса, у ҳолда Банк, Қарз олувчининг тегишли аризасига кўра, келиб тушган маблағнинг ортиқча қисмини Қарз олувчининг кредитининг асосий қарзини сўндиришга йўналтиради ҳамда кредит суммасини қайта ҳисоблайди.

**5. Томонларнинг ҳуқуқ ва мажбуриятлари**

**5.1. Банкнинг мажбуриятлари:**

5.1.1. Қарз олувчига мазкур шартномада келишилган миқдорда ва шартларда кредит тақдим этиш.

5.1.2. Қарз олувчига берилган кредит бўйича барча зарур ахборотни тақдим этиш.

5.1.3. Кафилга Банкнинг Қарз олувчига нисбатан талаб қилиш ҳуқуқи мавжудлигини тасдиқловчи барча зарур ҳужжатларни бериш, шунингдек кафиллик шартномаси тузилган ва бажарилган тақдирда, ушбу талабни таъминлайдиган тегишли ҳуқуқларни бериш.

5.1.4. Қарз олувчининг кредит юкламаси янада ошишининг олдини олиш мақсадларида Қарз олувчини мазкур Шартнома бўйича муддати ўтган қарздорлик юзага келган санадан бошлаб 7 (етти) тақвим куни давомида почта алоқаси орқали қарздорликни сўндириш жадвалини илова қилган ҳолда муддати ўтган қарздорлик юзага келгани ҳақида хабардор қилиш.

5.1.5. Банк Қарз олувчига ушбу шартномада назарда тутилган кредитни беришдан бутунлай ёки қисман бош тортган тақдирда, ушбу кредит бўйича маблағлар беришни тўхтатиб қўйиш тўғрисида қарор қабул қилинган санадан бошлаб кейинги иш кунидан кечиктирмасдан Қарз олувчига кредит бериш тўхтатилганлиги ва унинг сабаблари юзасидан ёзма хабарнома юбориши шарт.

5.1.6. Агар кредитни қайтариш жадвали расмийлаштирилгандан сўнг кредит бўйича молиялаштиришни бошлаш муддатлари ёки шартномада кўзда тутилган ўзгарувчан фоиз ставкаси ўзгариши, кредит шартномасининг шартлари томонлар ўртасида қайта кўриб чиқилиши (шу жумладан, кредитнинг реструктуризация қилиниши), Қарз олувчи томонидан кредит қисман муддатидан олдин сўндирилиши муносабати билан кредит бўйича тўловларни амалга ошириш саналари ва муддатлари ёки оралиқ кредит тўловларининг миқдорлари ўзгарганда Банк кредитни қайтариш жадвалини янгидан расмийлаштириб, Қарз олувчига тақдим қилади.

Бунда, кредитни қайтариш жадвали янгидан расмийлаштирилиши билан ундан олдин мавжуд бўлган кредитни қайтариш жадвали ўз кучини йўқотади.

5.1.7. Кредит бўйича қарздорлик тўлиқ тўланганидан сўнг, Банк мазкур қарздорлик бўйича амалга оширилган охирги тўлов санасининг кейинги уч иш кунидан кечиктирмаган ҳолда Қарз олувчининг шахсий кабинетида кредит бўйича қарздорлик тўлиқ сўндирилганлиги ва ушбу кредит шартномаси бўйича қарздорлик мавжуд эмаслиги тўғрисида маълумот жойлаштиради.

**5.2. Қарз олувчининг мажбуриятлари:**

5.2.1. Банкка товар харид қилишга шартнома-ҳисобни тақдим этиш. Товар харид қилинганидан кейин Банкка товар харид қилинганини тасдиқловчи накладной ҳисоб-фактурани тақдим этиш.

5.2.2. Олинган кредитни кредитни сўндириш жадвалида кўзда тутилган муддатларда узиш;

5.2.3. Кредитдан фойдаланганлик учун Банкка фоизларни ҳар ойда мазкур Шартномада кўзда тутилган миқдорда ва муддатларда тўлаш;

5.2.4. Банк ходимларини, кафиллик шартномаси тузилган тақдирда эса Кафил ходимларини ҳам товар харид қилинганини ва ундан мақсадли фойдаланилаётганини текшириш учун ўз уйига ёки бошқа бинога киритиш;

5.2.5. Банк ва кафилга яшаш жойи, ишлаш жойи, фамилияси ёки исми ўзгаргани ҳақида ҳамда Қарз олувчи томонидан мазкур Шартнома бўйича ўз мажбуриятларини бажаришга таъсир кўрсатиши мумкин бўлган бошқа маълумотлар ва ҳолатлар ҳақида 3 календар куни ичида маълум қилиш.

**5.3. Банк қуйидаги ҳуқуқларга эга:**

5.3.1. Мазкур Шартноманинг амал қилиш муддати давомида Қарз олувчининг молиявий аҳволини ва кредитдан мақсадли фойдаланилаётганини текшириш, Қарз олувчи томонидан ўз зиммасига олинган мажбуриятларнинг бажарилишини назорат қилиш;

5.3.2. Исталган пайтда ва ўзи томонидан белгиланадиган шаклда кредитдан мақсадли фойдаланилаётганлик бўйича Қарз олувчида ўрганиш ўтказиш. Ўрганиш ишлари доирасида Банк харид қилинган товарни сақлаш ва ундан мақсадли фойдаланиш бўйича барча муҳим шароитлар билан танишишга ҳақли;

5.3.3. Банкка мазкур Шартнома бўйича ўз талабларини қондириш учун зарур бўлган, Қарз олувчининг барча банклардаги ҳамма ҳисобларидан акцептсиз ва тортишувга ўрин қолдирмайдиган тартибда пул маблағларини ҳисобдан чиқариш, Қарз олувчи эса ушбу билан Банкка ҳисобдан чиқариш ҳуқуқини беради;

5.3.4. Ундирувни Қарз олувчининг бошқа мулкига қаратиш;

5.3.5. Қарз олувчи томонидан қарз ва/ёки у бўйича ҳисобланган фоизларни уч ва ундан ортиқ марта сўндириш муддатлари бузилганида, шунингдек Қарз олувчи ссуда олиш мақсадида Банкка ссуда тақдим этиш ҳақида қарор қабул қилиш учун ҳал қилувчи ҳисобланган масалалар бўйича сохта ёки тўлиқ бўлмаган маълумотларни тақдим этгани аниқланганида, кредитни муддатидан олдин сўндиришни талаб қилиш.

**5.4. Қарз олувчининг ҳуқуқлари:**

5.5.1. Ссуда бўйича қарздорликни муддатидан олдин тўлиқ миқдорда ёки қисман сўндириш;

5.5.2. Исталган вақтда Банкдан унга берилган кредит бўйича зарур ахборотни сўраш.

5.5.3. Мазкур Шартнома тузилганидан кейин ва Қарз олувчи томонидан мазкур Шартнома бўйича кредит олингунга қадар кредит олишдан бепул асосда воз кечиш.

5.5.4. Бирор-бир жаримани тўламасдан кредитни исталган вақтда муддатидан олдин сўндириш.

**6. Кредит бўйича таъминот.**

6.1. Мазкур шартнома бўйича тақдим этилган кредит юридик шахс - \_\_\_\_\_\_\_\_\_\_\_\_\_\_\_\_\_\_\_\_\_\_\_ нинг \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм миқдоридаги кафиллик шартномаси билан таъминланади.

6.2. Кафиллар Қарз олувчи томонидан кредит суммасининг ўз вақтида қайтарилиши ҳамда фоизлар, неустойкаларни тўлаши, қарзни ундириш бўйича суд чиқимларини ва Қарз олувчининг ўз мажбуриятларини бажармаганлиги ёки тегишли тарзда бажармаганлиги туфайли юзага келган Банкнинг бошқа зарарларини қоплаши учун Банк олдида биргаликда жавоб беради.

6.3. Қарз олувчининг мажбуриятларини бажарган Кафилларга Гаровга пул берувчи сифатида Банкка тегишли бўлган ушбу мажбуриятлар ва ҳуқуқ бўйича ҳуқуқлар Кафиллар Банк талабини қандай ҳажмда қондирган бўлса, шу ҳажмда ўтади.

6.4. Қарз олувчининг мажбуриятини бажарган Кафиллар Қарз олувчидан Банкка тўланган асосий қарз суммасини ва ушбу суммага фоизларни тўлашни ҳамда Қарз олувчининг жавобгарлиги муносабати билан кўрилган бошқа зарарларни қоплашни талаб қилиш ҳуқуқига эга.

6.5. Қарз олувчи, кафиллик ва бошқа таъминот турлари мавжудлигидан қатъи назар, асосий қарз, фоизлар ва бошқа суммани мазкур Шартнома бўйича белгиланган муддатларда тўлай олмайдиган вазият юзага келганида, Банкка ундирувни кредитга олинадиган мулкка қаратиш бўйича сўзсиз ҳуқуқни тақдим этади.

**7. Томонларнинг жавобгарлиги. Шартномани бекор қилиш.**

7.1. Айбдор томон мазкур Шартномадан келиб чиқадиган мажбуриятларнинг бажрилмагани ёки тегишли тарзда бажарилмагани билан етказилган зарарларни жабрланган томонга қоплаши шарт.

7.2. Банк қуйидаги ҳолатларда мазкур шартномани суд тартибида бекор қилиш ва Қарз олувчидан ссуда қарздорлигини муддатидан олдин сўндириш ва ҳисобланган фоизларни тўлашни талаб қилиш ҳуқуқига эга:

а) Қарз олувчи асосий қарзни ва ҳисобланган фоизларни сўндириш муддатларини бузса ёки мазкур шартномадан келиб чиқадиган бошқа мажбуриятларни бажармаса;

б) Қарз олувчи ссуда маблағларидан ўз мақсадида фойдаланмаса, яъни Банкка кредит олиш учун тақдим этилган ҳужжатлардаги шартларга зид равишда ёки улардан жиддий чекинишлар билан фойдаланса;

в) ссуда маблағларини тўлиқ тўлашдан олдин ёки мазкур Шартноманинг амал қилиш муддати давомида Қарз олувчининг молиявий ва мулкий ҳолати сезиларли даражада ёмонлашган бўлса;

г) Қарз олувчи ссуда олиш мақсадида Банкка ссуда тақдим этиш ҳақида қарор қабул қилиши учун ҳал қилувчи ҳисобланган масалалар бўйича сохта ёки тўлиқ бўлмаган маълумотларни тақдим этган бўлса;

д) мазкур Шартномада ва Ўзбекистон Республикасининг амалдаги қонунчилигида кўзда тутилган бошқа ҳолатларда.

7.3. Қарз олувчи кредит ва у бўйича фоизларнинг ўз вақтида ва тўлиқ қайтарилиши учун, шунингдек Қарз олувчи томонидан ўз мажбуриятларининг бажарилмагани ёки тегишли тарзда бажарилмагани туфайли юзага келган Банкнинг қарзни ва бошқа зарарларни ундириш бўйича суд харажатларини қоплаш учун ўзининг бор мулки билан Банк олдида жавоб беради. Юзага келган келишмовчиликларни музокаралар йўли билан ҳал этиш имкони бўлмаган тақдирда, томонлар ўртасидаги низо Банк жойлашган ҳудуддаги судда ҳал этилади.

7.4. Қарз олувчи вафот этган тақдирда, унинг мазкур шартнома бўйича ҳуқуқ ва мажбуриятлари меросхўрларига ўтади.

* 1. Банкнинг айби билан кредит маблағларини бериш мажбурияти бажарилмаганлиги ёки ўз вақтида бажарилмаганлиги учун Банк 1 БҲМ миқдорида жарима тўлайди.

**8. ФОРС-МАЖОР ҲОЛАТЛАРИ (ФМҲ)**

8.1. Томонлардан ҳеч бири мазкур шартнома бўйича ўз мажбуриятларини тўлиқ ёки қисман бажармаганлик учун, агар бу бажармаганлик шартнома тузилганидан кейин юзага келган ҳамда уларни олдиндан кўра олиш ва оқилона чоралар билан олдини олишнинг имкони бўлмаган енгиб бўлмас куч ҳолатлари (сув тошқини, ёнғин, зилзила ва бошқа табиий офатлар) туфайли келиб чиққан бўлса, жавобгар бўлмайдилар.

8.2. ФМҲ таъсири қайси Томонда юзага келган бўлса, шу Томон бу ҳақда зудлик билан бошқа томонни хабардор қилиши шарт. Мазкур шартнома бўйича мажбуриятларни бажариш муддатлари енгиб бўлмас куч ҳолатлари (ФМҲ) амал қиладиган вақтга мутаносиб муддатга кўчирилади.

**9. Бошқа шартлар**

9.1. Шахсий маълумотлар тўғрисидаги қонунчилик талабларига мувофиқ, Қарз олувчи Банкка ўз фаолиятини юритиш, Банк томонидан мазкур Шартнома шартларини бажариш ҳамда ЎзР қонунчилигига зид бўлмаган бошқа мақсадларда Банк томонидан Қарз олувчининг ҳар қандай шахсий маълумотларига ишлов бериш ва улардан фойдаланишга муддатсиз розилигини тақдим этади.

9.2. Ушбу билан Қарз олувчи барча алоқа воситалари: почта тарқатмаси, СМС-тарқатма, овозли тарқатма, электрон хатлар тарқатмаси ва ҳ.к.дан фойдаланган ҳолда, аммо улар билан чекланмаслан бевосита алоқаларни амалга ошириш йўли билан Банк хизматларини илгари суриш билан боғлиқ реклама материалларини Банкдан олишга ўз розилигини билдиради.

9.3. Мазкур Шартномада кўзда тутилмаган ҳолатларда Томонлар Ўзбекистон Республикасининг амалдаги қонунчилигига таянади.

9.4. Мазкур Шартнома бўлимларининг сарлавҳалари фақат ҳаволалар қулайлиги учун хизмат қилади, улар Томонларнинг ниятларини аниқлаш ёки изоҳлаш учун мўлжалланмаган, шунингдек улар мазкур Шартнома бандлари ва мазмунини ўзгартирмайди ва уларга ҳеч қандай тарзда таъсир қилмайди.

9.5. Мазкур Шартнома Банк ва Қарз олувчи томонидан имзоланганидан кейин кучга киради ва Қарз олувчининг Банк ва/ёки кафил олдидаги мажбуриятлари тўлиқ бажарилгунга қадар амал қилади.

9.6. Мазкур Шартнома ёки у муносабати билан келиб чиқиши мумкин бўлган барча низоларни томонлар музокаралар йўли билан ҳал қилишга интилади. Агар томонлар келишувга эришмаса, улар ўртасидаги низо Ўзбекистон Республикасининг амалдаги қонунчилигида белгиланган тартибда ҳал этилади.

9.7. Шартнома шартларини ўзгартириш, уни узайтириш ёки келишилган ҳолда муддатидан олдин бекор қилиш ишлари Томонларнинг қўшимча ёзма келишуви бўйича амалга оширилади, мазкур Шартноманинг 3.3 ва 7.2-бандларида тилга олинган ҳолатлар бундан мустасно.

9.8. Мазкур Шартномага барча иловалар ва қўшимчалар унинг ажралмас қисми ҳисобланади.

9.9. Мазкур Шартнома икки нусхада, Банк ва Қарз олувчи учун бир донадан тузилди. Барча намуналар бир хил юридик кучга эга.

**10. ТОМОНЛАРНИНГ ЮРИДИК МАНЗИЛЛАРИ ВА РЕКВИЗИТЛАРИ**

|  |  |
| --- | --- |
| **«Банк»:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  лавозими  **Ф.И.Ш. \_\_\_\_\_\_\_\_\_\_\_\_\_\_\_\_\_\_\_\_**  **Бош бухгалтер**  **Ф.И.Ш. \_\_\_\_\_\_\_\_\_\_\_\_\_\_\_\_\_\_\_** | **«Қарз олувчи»:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Ф.И.Ш. \_\_\_\_\_\_\_\_\_\_\_\_\_\_\_\_\_\_** |